කොරෝනා ආසාදිතව මියගොස් ඇති පුද්ගලයින්ගෙන් සියයට 84 ක්ම බෝ නොවන රෝගවලින් පෙලුනු පුද්ගලයන් බව රජයේ වෛද්‍ය නිලධාරීන්ගේ සංගමය පවසනවා.මේ අතර කොවිෂීල්ඩ් එන්නතේ පළමු මාත්‍රාව ලබාගත් පුද්ගලයින්ට දෙවන මාත්‍රාව ලෙස රුසියාවේ ස්පුට්නික් එන්නත ලබාදිය හැකිද යන්න සොයාබැලීමට සායනික පරීක්ෂණ සිදුකරන්නැයි ඉල්ලා ශ්‍රී ලංකා වෛද්‍ය සංගමය ජනාධිපතිවරයාට යෝජනාවක් ඉදිරිපත් කර තිබෙනවා.එමෙන්ම කොවිෂීල්ඩ් එන්නතේ දෙවන මාත්‍රාව ලෙස ස්පුට්නික් එන්නත ලබාගැනීමට ඇති ශක්‍යතාව ඉහළ අගයක පවතින බව ශ්‍රී ලංකා  වෛද්‍ය සංගමයේ මතය වී තිබෙනවා.